**NÁRODNÁ RADA SLOVENSKEJ REPUBLIKY**

VI. volebné obdobie

Číslo :

**Návrh zákona**

**z ............ 2014,**

ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov

**Národná rada Slovenskej republiky sa uzniesla na tomto zákone :**

**Čl. I**

Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov sa dopĺňa takto :

1. V  § 4 ods. 3) písmene a) sa slová „25 %“ nahrádzajú slovami „40 %“, písmeno b) znie:

„b) 40 % z materského,“

a vkladá sa nové písmeno c), ktoré znie:

„c) 25 % invalidného dôchodku, sociálneho dôchodku priznaného z dôvodu invalidity, sirotského dôchodku, vdovského dôchodku a vdoveckého dôchodku, ak vdova alebo vdovec dovŕšil dôchodkový vek,“

Doterajšie písmená d) až u) sa prečíslujú na písmená e) až v).

1. § 13 ods. 3) znie takto:

„(3) Príspevok na nezaopatrené dieťa za daný kalendárny mesiac nepatrí, ak v predchádzajúcom kalendárnom mesiaci

a) zákonný zástupca dieťaťa nedbal o riadne plnenie povinnej školskej dochádzky dieťaťa a dieťa malo viac ako 7 neospravedlnených vyučovacích hodín za mesiac alebo

b) dieťa spáchalo priestupok alebo trestný čin.“

**Čl. II**

Zákon č. 571/2009 Z. z. o rodičovskom príspevku a o zmene a doplnení niektorých zákonov v znení zákona č. 513/2010 Z. z., zákona č. 335/2010 Z. z., zákona č. 180/2011 Z. z. a zákona č. 388/2011 Z. z., zákona č. 412/2011 Z. z., zákona č. 468/2011 Z. z., zákona č. 383/2012 Z. z., zákona č. 364/2013 Z. z., zákona č. 417/2013 Z. z., zákona č. 451/2013 Z. z. sa mení a dopĺňa takto:

1. V § 3  ods. 8 písm. a) sa slová „§ 4 ods. 1 a 2 alebo § 4 ods. 3“ nahrádzajú slovami „§ 4 ods. 1 a 3 alebo § 4 ods. 4“.
2. V § 4 ods. 1 znie:

„ (1) Rodičovský príspevok je 230 eur mesačne.“

1. V § 4 sa za odsek 1 vkladá nový odsek 2, ktorý znie:

„ (2) Rodičovský príspevok je mesačne 65 % sumy uvedenej v odseku 1, ak sa aspoň jednej z oprávnených osôb za obdobie posledných troch rokov pred vznikom nároku na rodičovský príspevok neposkytovalo materské16) alebo obdobná dávka ako materské v členskom štáte, aspoň jedna z oprávnených osôb za obdobie posledných štyroch rokov pred vznikom nároku na rodičovský príspevok nebola nemocensky poistená najmenej 270 dní alebo nebola nemocensky poistená najmenej 180 dní a najmenej 90 dní nevykonávala aktivačnú činnosť podľa osobitného predpisu,18f); do obdobia 270 dní sa započítava aj obdobie prerušenia povinného nemocenského poistenia, ktoré sa započítava na účely materského podľa osobitného predpisu,18g) alebo sa aspoň jedna z oprávnených osôb nepripravuje na budúce povolanie štúdiom na vysokej škole alebo sa nestala absolventom vysokej školy alebo strednej školy za posledné 4 roky predchádzajúce vzniku nároku na rodičovský príspevok“.

Poznámky pod čiarou k odkazom 18f a 18g znejú :

“18a) § 52 a § 52a zákona č. 5/2004 Z. z. o službách zamestnanosti v znení neskorších predpisov

18b) §49a zákona č. 461/2003 Z. z. o sociálnom poistení v znení neskorších predpisov.“.

Doterajšie odseky 2 až 6 sa označujú ako odseky 3 až 7.

1. V § 4 ods. 3 sa za slová „ podľa odseku 1“ vkladajú slová „alebo odseku 2“.
2. V § 4 ods. 4 sa slová „odsekoch 1 a 2“ nahrádzajú slovami „odsekoch 1 a 3 alebo odsekoch 2 a 3“.
3. V § 4 ods. 5 sa slová „odsekov 1 a 2 alebo odseku 3“ nahrádzajú slovami „odsekov 1 a 3 alebo odseku 4“.
4. V § 7  ods. 1 sa na konci pripája táto veta: „Ak aspoň jedna z oprávnených osôb počas poskytovania rodičovského príspevku splní podmienku podľa § 4 ods. 2, suma rodičovského príspevku sa zvýši na sumu podľa § 4 ods. 1 a 3 alebo § 4 ods. 4 od kalendárneho mesiaca nasledujúceho po kalendárnom mesiaci, v ktorom táto skutočnosť nastala.“.
5. V § 7  ods. 2 sa slová „ods. 3“ nahrádzajú slovami „ods. 4“.
6. V § 7  ods. 4 písm. c) sa slová „§ 4 ods. 1 a 2 alebo § 4 ods. 3“ nahrádzajú slovami „§ 4 ods. 1 a 3 alebo § 4 ods. 4“.
7. Za § 12b sa vkladá § 12c, ktorý vrátane nadpisu znie:

„**§ 12cPrechodné ustanovenia k úpravám účinným od 1. septembra 2014**

(1) O žiadostiach o rodičovský príspevok podaných do 31. augusta 2014, o ktorých sa právoplatne nerozhodlo do 31. augusta 2014, sa rozhodne a rodičovský príspevok sa vyplatí za obdobie do 31. augusta 2013 podľa zákona účinného do 31. augusta 2014.

(2) Ak oprávnená osoba uplatňuje nárok na rodičovský príspevok po 31. auguste 2014 za obdobie pred 1. septembrom 2014, o nároku na rodičovský príspevok sa rozhodne a rodičovský príspevok sa vyplatí za obdobie do 31. augusta 2014 podľa zákona účinného do 31. augusta 2014.

(3) Ak rodičovský príspevok bol priznaný podľa zákona účinného do 31. augusta 2014, považuje sa od 1. septembra 2014 za rodičovský príspevok priznaný podľa zákona účinného od 1. septembra 2014 a vypláca sa v sume podľa zákona účinného od 1. septembra 2014.“.

**Čl. III**

Zákon č. 372/1990 Zb. o priestupkoch v znení zákona č. 524/1990 Zb., zákona č. 295/1992 Zb., zákona č. 266/1992 Zb., zákona č. 511/1992 Zb., zákona č. 27/1993 Z. z., zákona č. 27/1993 Z. z., zákona č. 364/2004 Z. z., zákona č. 171/1993 Z. z., zákona č. 237/1993 Z. z., zákona č. 42/1994 Z. z., zákona č. 570/2005 Z. z., zákona č. 248/1994 Z. z., zákona č. 249/1994 Z. z., zákona č. 250/1994 Z. z., zákona č. 202/1995 Z. z., zákona č. 207/1995 Z. z., zákona č. 265/1995 Z. z., zákona č. 285/1995 Z. z., zákona č. 135/1961 Zb., zákona č. 168/1996 Z. z., zákona č. 143/1998 Z. z., zákona č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 507/2001 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 490/2001 Z. z., zákona č. 507/2001 Z. z., zákona č. 139/2002 Z. z., zákona č. 422/2002 Z. z., zákona č. 430/2003 Z. z., zákona č. 190/2003 Z. z., zákona č. 515/2003 Z. z., zákona č. 534/2003 Z. z., zákona č. 510/2003 Z. z., zákona č. 364/2004 Z. z., zákona č. 533/2004 Z. z., zákona č. 656/2004 Z. z., zákona č. 570/2005 Z. z., zákona č. 650/2005 Z. z., zákona č. 211/2006 Z. z., zákona č. 224/2006 Z. z., zákona č. 250/2007 Z. z., zákona č. 547/2007 Z. z., zákona č. 666/2007 Z. z., zákona č. 86/2008 Z. z., zákona č. 441/2001 Z. z., zákona č. 441/2001 Z. z., zákona č. 245/2008 Z. z., zákona č. 298/2008 Z. z., zákona č. 479/2008 Z. z., zákona č. 491/2008 Z. z., zákona č. 445/2008 Z. z., zákona č. 8/2009 Z. z., zákona č. 70/2009 Z. z., zákona č. 72/2009 Z. z., zákona č. 191/2009 Z. z., zákona č. 206/2009 Z. z., zákona č. 465/2009 Z. z., zákona č. 441/2001 Z. z., zákona č. 387/2009 Z. z., zákona č. 513/2009 Z. z., zákona č. 60/2010 Z. z., zákona č. 433/2010 Z. z., zákona č. 8/2009 Z. z., zákona č. 547/2010 Z. z., zákona č. 313/2011 Z. z., zákona č. 362/2011 Z. z., zákona č. 79/2012 Z. z., zákona č. 96/2012 Z. z., zákona č. 31/2013 Z. z., zákona č. 80/2013 Z. z., zákona č. 94/2013 Z. z., zákona č. 299/2013 Z. z., zákona č. 388/2013 Z. z., zákona č. 417/2013 Z. z., zákona č. 474/2013 Z. z., zákona č. 1/2014 Z. z. sa mení a dopĺňa takto :

1. V § 5 sa dopĺňa nový ods. 2), ktorý znie:

„2) Ak priestupok spácha osoba, ktorá v čase jeho spáchania nedovŕšila 15. rok svojho veku, zodpovednosť za spáchaný priestupok znáša rodič alebo iný zákonný zástupca maloletého páchateľa.“

a pôvodný ods. 2) sa prečísluje na ods. 3).

1. V § 70 sa za ods. 2) dopĺňa nový odsek 3), ktorý znie:

„3) Ak páchateľ priestupku nesplní povinnosť nahradiť škodu, vzniká mu povinnosť vykonať verejnoprospešné práce v zmysle ustanovenia § 88a ods. 1).“

1. V § 88a ods. 1) sa v prvej vete vypúšťajú slová „prevyšujúcej 60 eur“ a za slovami „v blokovom konaní“ sa vypúšťa čiarka a dopĺňajú slová „a ak majetkové pomery páchateľa neumožňujú uhradiť finančnú sankciu a škodu ani v exekučnom konaní, alebo“ a slová „na návrh páchateľa priestupku“ sa premiestňujú za tieto doplnené slová, a vypúšťajú sa slová „možno vykonať“, a na konci vety sa slová „aj vykonaním verejnoprospešných prác“ sa nahrádzajú slovami „ sa vykoná uložením povinnosti vykonať verejnoprospešné práce v rámci malých obecných služieb“, potom § 88a ods. 1) prvá veta znie:

„1) Rozhodnutie o uložení pokuty, ak nebola uložená v blokovom konaní a ak majetkové pomery páchateľa neumožňujú uhradiť finančnú sankciu a škodu ani v exekučnom konaní, alebo na návrh páchateľa priestupku, sa vykoná uložením povinnosti vykonať verejnoprospešné práce v rámci malých obecných prác. “

1. V § 88a ods. 1) sa za poslednú vetu dopĺňajú tieto vety:

„Ak páchateľ nevykoná verejnoprospešné práce v určenej lehote, správny orgán uloží náhradnú lehotu na ich vykonanie, so začiatkom najneskôr 60 dní od uplynutia pôvodnej lehoty, a výška sankcie sa zdvojnásobí. Ak páchateľ nevykoná verejnoprospešné práce ani v náhradnej lehote uloženej správnym orgánom, správny orgán uloží ďalšiu náhradnú lehotu, so začiatkom najneskôr 60 dní od uplynutia prvej náhradnej lehoty, a výška pôvodnej sankcie sa strojnásobí. Ak páchateľ nevykoná verejnoprospešné práce ani v druhej dodatočnej lehote, dopúšťa sa trestného činu marenia výkonu úradného rozhodnutia podľa trestného zákona14b.“

Poznámka pod čiarou k odkazu 14b znie:

„14b) § 348 ods. 1) písm. f) zákona č. 300/2005 Z.z. Trestný zákon.“

Doterajšie poznámky pod čiarou 14b až 14d sa prečíslujú na 14c až 14e.

**Čl. IV**

Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 139/1982 Zb., zákona č. 103/1990 Zb., zákona č. 262/1992 Zb., zákona č. 136/1995 Z. z., zákona č. 199/1995 Z. z., zákona č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 237/2000 Z. z., zákona č. 553/2001 Z. z., zákona č. 217/2002 Z. z., zákona č. 416/2001 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 145/2010 Z. z., zákona č. 118/2010 Z. z., zákona č. 547/2010 Z. z. a zákona č. 408/2011 Z. z., zákona č. 300/2012 Z. z., zákona č. 219/2013 Z. z., zákona č. 180/2013 Z. z., zákona č. 368/2013 Z. z. sa mení a dopĺňa takto:

1. V § 88 ods. 1 sa dopĺňa písmeno e), ktoré znie :

“stavby postavenej bez stavebného povolenia alebo bez písomného oznámenia stavebného úradu podľa § 57 ods. 2 pri stavbách, ktoré treba ohlásiť, na cudzom pozemku a bez písomného súhlasu jeho majiteľa."

2. V § 88 ods. 2 sa prvá veta dopĺňa o odkaz na písmeno “e“ a označí sa ako písm. a) a dopĺňa sa 2. veta ako písm. b) :

“ a) Odstránenie stavby podľa odseku 1 písm. b) a e) nariadi stavebný úrad vlastníkovi stavby, ktorý je stavebníkom, alebo nájomcovi stavby, ak je stavebníkom podľa § 58 ods. 3.

b) Ak je stavba postavená na cudzom pozemku bez súhlasu vlastníka pozemku a vlastník požiadal o odstránenie tejto stavby, je stavebný úrad povinný rozhodnúť o odstránení stavby do 30 dní od doručenia žiadosti o odstránenie stavby. “

3. V § 88 ods. 2 sa dopĺňa písm. c), ktoré znie :

“c) Ak vlastník stavby, ktorý je stavebníkom, alebo nájomca stavby neodstráni stavbu postavenú bez stavebného povolenia alebo bez písomného oznámenia stavebného úradu do 30 dní od nadobudnutia vykonateľnosti rozhodnutia, ktorým vlastníkovi stavby, ktorý je stavebníkom alebo nájomcovi stavby bolo uložené odstrániť stavbu, odstráni stavbu stavebný úrad na náklady vlastníka alebo nájomcu stavby do 60 dní od nadobudnutia vykonateľnosti rozhodnutia, ktorým vlastníkovi stavby, ktorý je stavebníkov, alebo nájomcovi stavby bolo uložené odstrániť stavbu. Toto ustanovenie sa nevzťahuje na inžinierske stavby podľa § 43a ods. 3.”

4. V § 88 sa dopĺňa nový odsek 3, ktorý znie:

„Stavebný úrad je povinný odstrániť stavbu podľa písm. c) ods. 2. V prípade, že tak v stanovenej lehote neurobí, je povinný zaplatiť vlastníkovi pozemku sankciu vo výške 100 eur za každý začatý mesiac po uplynutí lehoty na odstránenie stavby určenej podľa písm. c) ods. 2. Ak stavebný úrad nekoná po dobu dlhšie ako 6 mesiacov, povinnosť odstrániť stavbu podľa písm. c) ods. 2 prechádza na príslušný najbližšie nadriadený orgán.“

Pôvodné odseky 3-5 sa následne prečíslujú na 4-6.

5. Za § 142c sa dopĺňa § 142d, ktorý znie :

**„Prechodné ustanovenia k zmenám účinným od 1. septembra 2014“**

„ Povinnosti podľa § 88 ods. 2 písm. b) a c) a ods. 3 sa vzťahujú na stavby postavené bez stavebného povolenia alebo bez písomného oznámenia stavebného úradu podľa § 57 ods. 2 pri stavbách, ktoré treba ohlásiť, na cudzom pozemku a bez písomného súhlasu jeho majiteľa po účinnosti tohto zákona.“

**Čl. V**

Tento zákon nadobúda účinnosť 1. septembra 2014.